มีโอกาสผ่านร้านนี้มาหลายครั้งเมื่อต้องเดินทางใช้ประตู 31-35 แต่ยังไม่มีโอกาสได้แวะใช้บริการเลย จนวันนี้มีเวลาจึงตั้งใจเข้ามาลอง 

ร้านนี้เด่นที่การทำขนมอบแบบสดใหม่ ด้วยทีมเชฟขนม ขะมักเขม้นกันด้วยความพิถีพิถันตั้งใจมาก เมนูขนมอบมากหลายรายการ และที่ประทับใจคือ มีชิ้นให้ชิมก่อนซื้อเป็นการท้าทายและมั่นใจว่าขนมของเขาอร่อย ซึ่งเป็นเช่นนั้นจริง ๆ ครับ เมนูที่ผมทดลองชิมและต้องไม่พลาดสั่งกินที่ร้านและซื้อถือขึ้นเครื่องกลับบ้านคือ ครัวซองลาวา เพราะขนาดที่อิ่มจัดหนักกับมื้อกลางวันมาแล้วยังสามารถกินได้อีกเพราะอร่อยจนน้ำย่อยและต่อมน้ำลายทำงานเลยทีเดียวครับ นอกจากนี้ ยังมีชีสทาร์ตซึ่งผมคิดว่าพลาดแน่ ๆ เพราะจะมีร้านประจำอีกร้านของฝั่งอาคารผู้โดยสาร แต่ดีใจครับไม่พลาด ของที่นี่ใช้ได้เลยทีเดียวครับ

แนะนำมานะครับ ก่อนเข้าประตู 31-35ของอาคารผู้โดยสารขาออก สนามบินดอนเมือง อย่าพลาดนะครับ เด็ด!!!